Diari Oficial de la Generalitat Valenciana


Sumari del DOGV 4863, del 15-10-2004 (2004/10718)

ORDRE de 26 de juliol de 2004, de la Conselleria d'Economia, Hisenda i Ocupació, per la qual es modifica l'Ordre de 5 de març del 2003, per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/07/26/(1)/dof/vci/html**

### Dades del document

Número de DOGV
:   4863

Data del DOGV
:   15-10-2004

Secció del DOGV
:   I. DISPOSICIONS GENERALS

Número del document
:   2004/10106


Data del document
:   26-07-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * procediment administratiu
    * intercanvi d'informació
    * telemàtica
    * conflicte laboral
    * formalitat administrativa

ORDRE de 26 de juliol de 2004, de la Conselleria d'Economia, Hisenda i Ocupació, per la qual es modifica l'Ordre de 5 de març del 2003, per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment. [2004/S10006]
  
El Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, establix en la disposició transitòria única, sobre adaptació de procediments i tràmits ja existents, que els procediments i tràmits administratius que indica, entre els quals menciona expressament la presentació de sol·licituds de conciliació, davant del Servici de Mediació, Arbitratge i Conciliació, E-SMAC així com aquells que fins a la publicació del decret esmentat (18.02.2004) es posen en marxa, seguiran tramitant-se telemàticament d'acord amb les condicions i els requisits que es preveuen en la normativa reguladora d'estos, i s'hauran d'adaptar a les condicions del decret mencionat en un termini de dos anys, des de la seua entrada en vigor.
  
La implantació de la nova versió-client, que permet la presentació de demandes seqüencials o de forma massiva davant del SMAC (Servici de Mediació, Arbitratge i Conciliació) fa necessària l'adaptació de l'Ordre de 5 de març del 2003 per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment, a fi d'actualitzar-la i modificar l'annex I.
  
En virtut d'això, d'acord amb el que disposa el Reial Decret 4106/1982, de 29 de desembre, sobre traspàs de funcions i servicis de l'administració de l'Estat a la Generalitat Valenciana en matèria de mediació, arbitratge i conciliació, d'acord amb el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funciona de la Conselleria d'Economia Hisenda i Ocupació, fent ús de les facultats atribuïdes per l'article 35 de la Llei 5/1983, de 30 de desembre, de Govern Valencià, vistos els preceptes legals mencionats, a proposta del Servici de Relacions Laborals, de la Direcció General de Treball i Seguretat Laboral,
  
ORDENE
  
Article únic
  
Es modifica l'annex I de l'Ordre de 5 de març del 2003, de la Conselleria d'Economia, Hisenda i Ocupació, per la qual es regula el procediment per a la tramitació telemàtica de presentació de sol·licituds de conciliació davant del Servici de Mediació, Arbitratge i Conciliació, i s'aprova l'aplicació en virtut de la qual es gestiona el procediment, de manera que l'annex mencionat queda substituït pel que figura com annex en la present orde.
  
Disposició final única
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de juliol de 2004
  
El conseller d'Economia Hisenda i Ocupació


Còpia Permalink ELI